केशव स्थापितको आरोप मुख्यमन्त्री सिआईएको एजेन्ट हो ! (भिडियो सहित)
शनिवार, माघ ५, २०७५ १२:१६:४७
कार्तिक २०, काठमाडौं । प्रदेश नम्बर ३ का भौतिक पूर्वाधार तथा विकासमन्त्रीबाट बर्खास्त भएका केशव स्थापितले मुख्यमन्त्री डोरमणि पौडेलले आफूलाई पूर्वराजा ज्ञानेन्द्रको पारामा हप्तकाएपछि आफू चर्को स्वरमा बोलेको बताएका छन्।
फरक प्रसंगमा उनले आफू महिलालाई सत्कार गर्ने मान्छे भएको प्रतिक्रिया दिए । ‘मैले लञ्च अफर गर्दा के गलत भयो रु म त खाना मिठो बनाउँछु । कफी मिठो बनाउँछु । जसले मलाई हिंसा गर्यो भनेर आरोप लगाउनुभएको छ, उहाँ पुरानो पत्रकार भन्नुहुन्छ’, स्थापितले भने, ‘१५ वर्ष पहिले यो घट्ना घटेको भन्नुभयो । अस्ति फेरि ६ वर्ष पहिले भन्नुभयो ।’
‘हाम्रोमा पार्टीभित्र गुट छ । मैले पनि मुख्यमन्त्रीमा दाबी गरेको हो । सभामुखमा पनि दाबी गरेको हो । अहिलेका डोरमणिको दाबी थिएन् । बरु अष्टलक्ष्मीको दाबी थियो । मलाई पूर्वाधारमन्त्री बनाउनु भनेर पौडेल हिँडेका हुन् । उहाँको हैसियत नै त्यही हो’, उनले भने, ‘त्यसपछि पार्टीभित्र चलखेल भएपछि भोटिङमा २४ र ३४ भयो । हामी सबै उपत्याकाले बोकेको र भोट हालेको कारण हेटौंडाको एउटा कुनामा बसेको मान्छे मुख्यमन्त्री भयो । तर, आज दम्भ देखाउने रु’
‘ललितपुरको भैसेँपाटीमा पौडेलको सयन कक्ष छ । उहाँको त्यो कार्यालय द एशिया फाउण्डेशनको लगानीमा सञ्चालित छ । त्यही भैंसेपाटीको घरमा उहाँले रसपान गर्नुहुन्छ’, उनले भने, ‘यो कुरा मैले सुनेको हो । तर, त्यो रसपान के हो रु मलाई थाहा छैन् ।’
‘यत्रो पैसा लिनुभन्दा पहिले केन्द्र सरकारको अर्थ र परराष्ट्र मन्त्रालयबाट स्वीकृति लिनुपर्दैन् रु यो विषय मन्त्रालयमा छलफल भएको छैन्’, उनले प्रश्न गर्दै भने, ‘मुख्यमन्त्रीले अहिले प्रदेश नम्बर ३ को योजना आयोगको शाखा कार्यालय त्यही भैंसेपाटीको घरलाई बनाएका छन् ।’
स्थापितले यो विषयलाई आफूहरुले संसद खुल्ने बित्तिकै जोडदारसँग राख्ने बताए । हेर्नुहोस् स्थापितले बोलेको भिडियो
तस्बिर र भिडियो रिपोर्टस क्लब